da de da de da de fi en en en sv da nl de bar da da nl da da da da ru de en da da da da da da da da da da da da da da da de da de en es cs sl de da de da de
Spil Dansk Dagen | Dansk Skoleforening for Sydslesvig e.V.
Bak op om Spil Dansk Dagen og tilmeld jer!
Mange radioer – herunder DR – spiller på dagen udelukkende dansk produceret musik. Flere TV stationer bruger også dagen til at lave udsendelser specielt om den danske musik.
Alle de største toneangivende danske musik- og kulturorganisationer er hvert år med til at arrangere Spil Dansk Dagen i samarbejde med KODA.
Ligesom sidste år er Sydslesvig igen blevet udnævnt til »Spil Dansk Kommune«, og dette giver os en ramme for at støtte det lokale musikliv. Styregruppen, der består af repræsentanter fra flere sydslesvigske organisationer (Skoleforeningen, SSF, SdU, Dansk Centralbibliotek, Aktivitetshuset) samt af Kulturbüro Flensborg, vil derfor gerne opfordre jer til at tilmelde jeres skole til Spil Dansk Dagen og sætte fokus på musik torsdag, den 31. oktober 2013.
Tidsrammen samt indholdet på dagen står jer frit for, her blot et par idéer:
Fællessang på DR kl. 11.03 (find noder samt tekst under www.spildansk.dk/div/faellessangen)
Morgensang (med bedsteforældre eller andre)
Vi organiserer ligesom i fjor et stort fællessangsarrangement på Søndertorv i Flensborg, og håber på lignende arrangementer rundt omkring i landsdelen.
Få flere gode idéer på Spil Dansk Dagens hjemmeside (www.spildansk.dk/div/ideer), og husk at kun fantasien sætter grænser!
Det eneste krav til musikken er, at den skal være skabt og produceret af danske musikere, komponister og sangskrivere (der kan dermed synges på alle verdens sprog på Spil Dansk Dagen).
Bak op om Spil Dansk Dagen og tilmeld jer til Spil Dansk Dagen - dette er en enestående mulighed for at lade Sydslesvig få omtale og PR i Danmark, idet Spil Dansk Dagen her nyder stor mediebevågenhed.
Husk at tilmeldingen skal foregå direkte på hjemmesiden (www.spildansk.dk) og til styregruppen (spildansk@sdu.de).
Deltag i konkurrencen om at vinde en skolekoncert ud på din skole - se mere her!
Styregruppen for Spil Dansk Dagen i Sydslesvig
Boris Erben, Karl Fischer, Tinne Virgils,
Thomas Frahm, Sarah Keppler, Ture Pejtersen
Dansk Skoleforening for Sydslesvig e.V.Stuhrsallee 2224937 Flensburg